
A V I Z

asupra propunerii legislative pentru modificarea 

şi completarea Legii fondului funciar nr.18/1991.

În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă  pentru modificarea şi completarea Legii fondului funciar nr.18/1991, trimisă cu adresa nr.148 din 18 august 1998, înregistrată sub nr.502/XVIII/11 din 25 august 1998.



Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a dezbătut propunerea legislativă menţionată mai sus, în şedinţa din  9 septembrie 1998.



În urma examinării, membrii comisiei au hotărât, cu majoritate de voturi, să o  avizeze favorabil cu recomandarea ca,  la dezbaterea în fond, Comisia pentru agricultură, silvicultură, industrie alimentară şi servicii specifice să ţină seama atât de  precizările Consiliului Legislativ din avizul favorabil nr.469 din 10 iulie 1998, cât şi de necesitatea solicitării punctului de vedere al Guvernului, în conformitate cu prevederile art.110 alin.(1) şi art.137 alin.(5) din Constituţie.



Având în vedere că prezenta iniţiativă legislativă vizează modificarea unei legi organice, această propunere legislativă urmează a fi adoptată în conformitate cu prevederile art.74 alin.(1) din Constituţia României.

